Falun (Dsida Jenő)
Ujjongok, ha erre a falura nézek,
havasok illatát szívom
reggel.
          Ezüstfátyol van a szívemen,
s olyan a tündérek arca,
mint egy nagy ünnep.
          Az égő fenyőtobozok füstje
kavargó, könnyű
országút,
          azon megyek fel az égbe
egy kislánnyal, meg egy kicsi
kutyával.
          Egyszerre sötét lesz.
A boglyatetejű házak lent maradnak
a farkasok között.
Versek
Dsida Jenő
Magyar irodalom 1919-től napjainkig